2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

พัฒนาการที่สำคัญก่อนปี 2547

ปี 2529 บริษัท แอดวานซ์ อินโฟร์ เซอร์วิส จำกัด (มหาชน) (“บริษัท” หรือ “ADVANC”)
จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์

ปี 2532 บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด (มหาชน)
ซึ่งปัจจุบันได้เปลี่ยนชื่อเป็น บริษัท ชิน คอร์ปอเรชั่น จำกัด (มหาชน) (SHIN)
ได้เข้ามาเป็นผู้ถือหุ้นของบริษัทในสัดส่วนร้อยละ 60 ของทุนจดทะเบียน
และได้เปลี่ยนวัตถุประสงค์ในการดำเนินธุรกิจเป็นการให้บริการโทรคมนาคม

ปี 2542 เมื่อวันที่ 19 กุมภาพันธ์ 2542 Singtel Strategic Investments Private
Limited (“SingTel”) ซึ่งเป็นบริษัทในกลุ่ม Singapore Telecommunications Pte.
Ltd. ประเทศสิงคโปร์ ซึ่งดำเนินธุรกิจเทคโนโลยีสื่อสารและโทรคมนาคม ได้เข้าถือหุ้นในบริษัท
และปัจจุบัน SHIN และ SingTel เป็นผู้ถือหุ้นในบริษัททั้งสิ้นร้อยละ 43.06 และ 19.35
ตามลำดับ

  เมื่อเดือนกุมภาพันธ์ 2542 บริษัทได้เพิ่มสัดส่วนการถือหุ้นในบริษัท แอดวานซ์ เพจจิ้ง จำกัด
  (APG) (เดิมชื่อ บริษัท ชินวัตร เพจจิ้ง จำกัด) ซึ่งดำเนินธุรกิจให้บริการโทรศัพท์ติดตามตัว
  จากเดิมร้อยละ 60.00 เป็นร้อยละ 99.99
  แต่จากการที่บริการโทรศัพท์ติดตามตัวได้รับความนิยมลดลงเป็นอย่างมาก ประกอบกับ
  การปรับตัวลดลงของราคาของเครื่องโทรศัพท์เคลื่อนที่
  ทำให้โทรศัพท์เคลื่อนที่เป็นสิ่งที่สามารถซื้อหาได้ง่ายขึ้น การดำเนินงานของ APG จึงได้ยุติลง
  พร้อมกับมีการคืนสัญญาร่วมการงานให้แก่ ทศท. เมื่อเดือนมิถุนายน พ.ศ. 2545
  ต่อมาในเดือนกันยายน พ.ศ. 2545 APG ได้ถูกขายให้แก่บริษัทอื่น ดังนั้น APG
  จึงไม่ได้เป็นบริษัทในเครือของบริษัทอีกต่อไป

  ในเดือนตุลาคม 2542 บริษัทเข้าถือหุ้นในบริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (ADC) (เดิมชื่อบริษัท ชินวัตร ดาต้าคอม จำกัด) ในสัดส่วนร้อยละ 67.95 และบริษัท
  ดาต้าเน็ทเวอร์ค โซลูชั่นส์ จำกัด (DNS) ในสัดส่วนร้อยละ 49.00
  ซึ่งทั้งสองบริษัทดำเนินธุรกิจการให้บริการสื่อสารข้อมูลผ่านสายโทรศัพท์

ปี 2544 ตามมติที่ประชุมวิสามัญผู้ถือหุ้นครั้งที่ 2/2544 เมื่อวันที่ 20 สิงหาคม 2544
ได้อนุมัติให้บริษัทซื้อหุ้นบริษัท ชิน ดิจิตอล จำกัด (SDT) ในสัดส่วนร้อยละ 99.99
หรือมูลค่าการลงทุนรวม 540 ล้านบาท จาก SHIN และ Singtel บริษัท SDT ในขณะนั้น
เป็นผู้ถือหุ้น ร้อยละ 97.54 ใน บริษัท ดิจิตอล โฟน จำกัด (DPC)
ซึ่งเป็นผู้ประกอบกิจการโทรศัพท์เคลื่อนที่ระบบ GSM 1800
และเป็นผู้นำเข้าและจัดจำหน่ายโทรศัพท์เคลื่อนที่ โดยบริษัทได้ให้การสนับสนุนทางการเงินแก่ SDT
ในวงเงินประมาณ 17,300 ล้านบาท เพื่อใช้ชำระหนี้ให้แก่ SHIN และ SingTel ทั้งนี้
บริษัทได้จัดสรรหุ้นสามัญที่ยังมิได้ออกจำหน่าย จำนวน 23.5 ล้านหุ้น เป็นการเฉพาะเจาะจงให้แก่
SHIN จำนวน 17 ล้านหุ้น และ SingTel จำนวน 6.5 ล้านหุ้น คิดเป็นมูลค่ารวมทั้งสิ้น 10,024
ล้านบาท เพื่อเป็นเงินทุนส่วนหนึ่งในการลงทุนดังกล่าว

  ในเดือนกันยายน 2544 บริษัทได้มีการลงทุนในกิจการโทรศัพท์เคลื่อนที่ระบบดิจิตอล GSM 1800
  ของบริษัท ดิจิตอล โฟน จำกัด (DPC) ซึ่งมีทุนจดทะเบียนชำระแล้ว 8,556 ล้านบาท
  โดยบริษัทได้เข้าไปลงทุนในสัดส่วนร้อยละ 99.99 ในบริษัท ชิน ดิจิตอล จำกัด (SDT) ซึ่ง SDT
  เป็นผู้ถือหุ้น ร้อยละ 97.54 ใน DPC

  ตามมติที่ประชุมกรรมการบริษัทครั้งที่ 8/2544 เมื่อวันที่ 13 พฤศจิกายน 2544
  ได้อนุมัติให้บริษัทซื้อหุ้นบริษัท ดิจิตอล โฟน จำกัด (DPC) ในสัดส่วนร้อยละ 98.17
  หรือมูลค่าการลงทุนรวม 20,300 ล้านบาท จากบริษัท ชิน ดิจิตอล จำกัด (SDT)
  เพื่อใช้หนี้คืนให้แก่บริษัทและลดภาระภาษีด้านรายได้ค่าดอกเบี้ย โดยได้เข้าไปซื้อหุ้น DPC
  เมื่อวันที่ 17 ธันวาคม 2544 ซึ่งจะทำให้บริษัทเป็นผู้ถือหุ้นใน DPC โดยตรง

ปี 2545 ตามมติที่ประชุมกรรมการบริษัทครั้งที่ 5/2545 เมื่อวันที่ 16 กรกฎาคม 2545
ได้อนุมัติให้บริษัทลงทุนเพิ่มใน DPC จำนวน 300 ล้านหุ้น เป็นจำนวนเงิน 3,000 ล้านบาท
ซึ่งเป็นผลทำให้บริษัทมีสัดส่วนการถือหุ้นใน DPC เป็นร้อยละ 98.55 ของทุนจดทะเบียน
ในเดือนตุลาคม 2545

ในเดือนธันวาคม 2545
บริษัทปรับโครงสร้างธุรกิจการนำเข้าและการจัดจำหน่ายโทรศัพท์เคลื่อนที่ของบริษัท แอดวานซ์
ไวร์เลส มาร์เก็ตติ้ง จำกัด (AWM) โดยโอนการดำเนินงานของ AWM
รวมเข้ากับการดำเนินงานของบริษัท ดิจิตอล โฟน จำกัด (DPC)
ซึ่งเป็นบริษัทย่อยแห่งหนึ่งของบริษัท
เพื่อเป็นการเพิ่มประสิทธิภาพของการบริหารธุรกิจโดยรวมให้ดียิ่งขึ้น (AWM
จึงหยุดดำเนินกิจการชั่วคราว)

ปี 2546 บริษัทได้รับการปรับอันดับความน่าเชื่อถือของบริษัทและหุ้นกู้ของบริษัท โดย บริษัท
ทริสเรทติ้ง จำกัด จากระดับ AA- เป็น AA

พัฒนาการที่สำคัญในปี 2547

มกราคม เอไอเอสได้เปิดตัวโปรแกรมดูแลลูกค้าพิเศษที่สำคัญระดับ Platinum และ Gold ภายใต้ชื่อ Serenade (เซเรเนด) ขึ้น

กุมภาพันธ์ เอไอเอสปรับโครงสร้างการบริหารงานใหม่
โดยรวมสายงานสนับสนุนด้านเทคโนโลยีสารสนเทศและสาย ปฏิบัติการเครือข่ายเข้าด้วยกัน
และแบ่งลักษณะงานใหม่เป็นสายงานพัฒนาโซลูชั่นส์ (Solutions) และสาย ปฏิบัติการ
(Operations) เพื่อให้สอดคล้องกับการทำงานที่ผสมผสานกันมากขึ้น และสามารถพัฒนา
สร้างสรรค์บริการใหม่ ๆ อย่างครบวงจรให้สมบูรณ์แบบตามเป้าหมายในปี 2547

  วัน-ทู-คอล! ได้เปิดให้บริการ Freedom Everyday
  หรือการบริการเติมเงินแบบรายวันด้วยแนวคิด “วันละ 20 บาท ก็พอแล้ว”
  พร้อมออกบัตรเติมเงินราคา 40 บาท เพื่ออำนวยความสะดวกและรองรับความต้องการ
  ของลูกค้าที่หลากหลายอีกด้วย

มีนาคม จีเอสเอ็ม แอดวานซ์ ได้พัฒนาการให้บริการแก่ลูกค้าด้วย EVOLUTION MODE
ที่จัดค่าโทรพร้อมให้บริการ สื่อสารไร้สาย (Wireless Service)
ให้เลือกอย่างหลากหลายเหมาะสมกับความต้องการของลูกค้า

  เอไอเอสเปิดตัว SIM to GO เพื่ออำนวยความสะดวกให้แก่นักท่องเที่ยวที่เป็นชาวต่างชาติ
  ตลอดเวลาที่อยู่ ในประเทศไทย ด้วยค่าโทรที่ประหยัดและบริการพิเศษต่าง ๆ

  เอไอเอสจัดโครงการ NWO Project (New World Order)
  เพื่อเปิดโอกาสให้นักศึกษาระดับอุดมศึกษาได้
  แสดงศักยภาพและพลังความคิดสร้างสรรค์อย่างเต็มที่ โดยการร่วมงานกับเอไอเอสเป็นเวลา 1
  ปี ภายใต้ แนวคิด “พลังเล็กๆที่ยิ่งใหญ่”
  ด้วยความเชื่อมั่นในพลังการสร้างสรรค์ของคนรุ่นใหม่ที่จะสร้างสิ่งใหม่ๆ ให้กับสังคมไทย

พฤษภาคม เอไอเอสพัฒนาการคิดคำนวณค่าใช้บริการจีพีอาร์เอสรูปแบบใหม่ คือ
คิดค่าบริการตามเวลาการใช้งานหรือ Minute Base
แทนการคิดค่าใช้บริการตามปริมาณข้อมูลที่รับ-ส่ง

  วัน-ทู-คอล! เปิดตัว “สวัสดี”
  เพื่อเพิ่มช่องทางการบริการให้ลูกค้าได้เลือกรูปแบบเติมเงินที่หลากหลายมาก
  ยิ่งขึ้นตามความต้องการและความสะดวกสบายของลูกค้า

กรกฎาคม เอไอเอสได้รับการจัดอันดับจากนิตยสารบิสิเนสวีค (Business Week)
ให้เป็นบริษัทที่มีมูลค่าสูงสุดของโลก ประจำปี 2547 ซึ่งมีบริษัทในประเทศไทยเพียง 3
บริษัทเท่านั้นที่ได้รับการจัดลำดับในครั้งนี้

  เอไอเอสได้พัฒนาการให้บริการโดยแยกตามลักษณะการใช้บริการโทรศัพท์ของลูกค้าภายใต้ชื่อ
  “โมบายไลฟ์”

  พร้อมแนะนำ “เดอะ โมบายไลฟ์ แก็งค์” การ์ตูนแอนิเมชั่นแสดงตัวแทนแต่ละไลฟ์สไตล์ของลูกค้า
  ซึ่งเป็นการสร้างปรากฏการณ์ใหม่ให้กับตลาดบริการเสริมในประเทศไทย

สิงหาคม บริษัท ฟิทช์ เรทติ้ง (ประเทศไทย) จำกัด (Fitch)
ประกาศให้เอไอเอสได้รับอันดับเครดิตภายในประเทศ ระยะยาวที่ระดับ AA (tha)
แนวโน้มมีเสถียรภาพ และระยะสั้นที่ระดับ F1+(tha) สะท้อนถึงฐานะการเงินที่ แข็งแกร่ง
และความเป็นผู้นำทางด้านตลาด

  เอไอเอสแถลงข่าวแผนงานการขยายเครือข่ายที่ลงทุนกว่า 1.5 หมื่นล้านบาท
  เพื่อให้มีการให้บริการด้านต่าง ๆ และการนำเสนอนวัตกรรมใหม่ๆ อาทิ แท็กซี่ตรวจสอบสัญญาณ
  และสถานีฐานเคลื่อนที่ขนาดเล็กที่เป็น ฝีมือจากวิศวกรของเอไอเอส

ตุลาคม บริษัท ไทยเรทติ้ง แอนด์ อินฟอร์เมชั่น เซอร์วิส จำกัด หรือ ทริส (TRIS)
จัดอันดับเครดิตองค์กรและตรา สาร หนี้ของเอไอเอสคงระดับที่ AA
ซึ่งสะท้อนให้เห็นว่าฐานะทางธุรกิจของเอไอเอสยังคงแข็งแกร่ง มีผล ประกอบการที่ดีอย่างต่อเนื่อง
และมีความสามารถในการสร้างกระแสเงินสดสูง

  โมบายไลฟ์ได้เปิดให้บริการ Calling Melody *789 ด้วยการเปลี่ยนเสียงรอสายแบบเดิม
  มาเป็นเสียงเพลง หรือคำพูดเด็ดๆ จากดารา นักร้อง และผู้มีชื่อเสียงอยู่ในกระแสความนิยม
  ให้ผู้ที่โทรเข้าได้ฟังระหว่าง รอสาย

พฤศจิกายน จีเอสเอ็ม แอดวานซ์ เปิดตัวนวัตกรรมใหม่ล่าสุด “มัลติ ซิม” ภายใต้แนวคิด “1 เบอร์
หลายซิม” ที่สามารถ
อำนวยความสะดวกและความคล่องตัวให้กับลูกค้าที่มีโทรศัพท์เคลื่อนที่หลายเครื่อง
โดยบริการนี้สามารถมี ซิมการ์ดได้สูงสุดถึง 5 ใบ โดยเป็นซิมหลัก 1 ซิม และ ซิมรอง 4 ซิม
เพื่อให้ลูกค้าได้ใช้อย่างมีประสิทธิภาพ สูงสุด

  โมบายไลฟ์ร่วมกับพันธมิตร ทั้งคอนเท็นต์และเซอร์วิสโพรวายเดอร์ กว่า 300 ราย
  ประกาศรุกตลาดบริการ เสริมแบบข้อมูล ในปี 2548 โดยร่วมมือและสนับสนุนการทำธุรกิจทุกด้าน
  และยังเปิดตัว CPCC: Content Partner Call Center
  ที่เป็นตัวกลางในการช่วยแก้ปัญหาและมอบคำปรึกษาในการสร้างสรรค์ บริการให้แก่พันธมิตรตลอด
  24 ชั่วโมง

ธันวาคม เอไอเอสได้รับการเพิ่มอันดับความน่าเชื่อถือจากสถาบันจัดอันดับ สแตนด์ดาร์ตแอนด์พัวร์ส
หรือ เอส แอนด์ พี (S&P) จากเดิมอยู่ที่ระดับ BBB ให้เป็นระดับ BBB+
ซึ่งถือเป็นอันดับความน่าเชื่อถือขององค์กรเอกชน ที่เทียบเท่าอันดับความน่าเชื่อถือของประเทศไทย
และสะท้อนให้เห็นถึงสถานภาพอันแข็งแกร่งของเอไอเอส
ในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

  เอไอเอสได้รับการคัดเลือกจากสถาบัน An Institutional Investor Research Group
  Publication ซึ่งสถาบัน ได้ทำการสำรวจความคิดเห็นจากนักลงทุนทั่วโลก
  ให้เอไอเอสได้รับรางวัล Best CEO และ Best Investor Relations ประจำปี 2547

  เอไอเอสให้บริการรูปแบบใหม่ด้วยการทำธุรกรรมทางการเงินผ่านโทรศัพท์เคลื่อนที่ ภายใต้ชื่อ
  “mPAY” (เอ็มเพย์)
  เพื่ออำนวยความสะดวกสบายให้กับลูกค้าในการจ่ายเงินผ่านโทรศัพท์เคลื่อนที่แทนการจ่ายด้วย
  เงินสด ซึ่งเป็นผลงานการคิดค้นจากทีมงานฟิวเจอร์ แล็บ โดยร่วมกับพันธมิตรกว่า 200 ราย
  ในการติดตั้ง จุดให้บริการจำนวน 500 จุด บริเวณธนาคารและร้านค้า ต่าง ๆ

  เอไอเอสได้รับการจัดอันดับจากนิตยสาร Asiamoney ให้เป็น Best CEO in Thailand
  และเป็นอันดับสาม ด้าน ”Overall Best Managed Company in Thailand with a
  market capitalization of over US $700 million” ประจำปี 2547

  เอไอเอสได้รับการจัดอันดับจากนิตยสาร Euromoney ให้เป็นอันดับหนึ่งด้าน Best Managed
  Company in Thailand และ Best Managed Cellular Telecommunications
  Company in Asia ซึ่งสำรวจจากทั้งใน ประเทศและระดับภาคพื้นเอเชีย
  ซึ่งสะท้อนให้เห็นถึงประสิทธิภาพด้านการจัดการการให้บริการขององค์กร ที่ดีและเป็นที่น่าเชื่อถือ

2.2 ภาพรวมการประกอบธุรกิจ

บริษัทเป็นหนึ่งในกลุ่มของบริษัท ชิน คอร์ปอเรชั่น จำกัด (มหาชน) (SHIN)
ซึ่งประกอบธุรกิจการเข้าลงทุนและมีส่วน ร่วมในการบริหารบริษัทที่ดำเนินธุรกิจใน 4 สายธุรกิจหลัก
ได้แก่ ธุรกิจสื่อสารโทรคมนาคมไร้สาย ธุรกิจดาวเทียม และธุรกิจต่างประเทศ ธุรกิจสื่อและโฆษณา
และ ธุรกิจอิเล็คทรอนิกส์และธุรกิจอื่นๆ ดังแผนผังโครงสร้างการถือหุ้น ของกลุ่ม บมจ. ชิน
คอร์ปอเรชั่น ดังนี้

[]

[]

บริษัท แอดวานซ์ อินโฟร์ เซอร์วิส จำกัด (มหาชน) (AIS)

บริษัทดำเนินกิจการให้บริการเครือข่ายโทรศัพท์เคลื่อนที่เซลลูล่าร์ เดิมให้บริการในระบบอนาลอก
(analog) NMT ที่ย่านความถี่ 900 MHz ซึ่งได้หยุดให้บริการแล้วตั้งแต่ปี 2546
ปัจจุบันให้บริการในระบบดิจิตอล (digital) GSM ที่ย่านความถี่ 900 MHz
โดยได้รับอนุญาตให้ดำเนินงานจากองค์การโทรศัพท์แห่งประเทศไทย (ปัจจุบันแปรรูปเป็น บริษัท
ทศท คอร์ปอเรชั่น จำกัด (มหาชน)) ตามสัญญาร่วมการงานแบบบีทีโอ ในปี พ.ศ. 2533
เป็นระยะเวลา 20 ปี ต่อมาในปี พ.ศ. 2539 ได้ขยายเวลาของสัญญาร่วมการงานเป็น 25 ปี
สิ้นสุดปี 2558

ภายใต้สัญญาร่วมการงานแบบบีทีโอ (BTO: Build-Transfer-Operate)
บริษัทมีหน้าที่เป็นผู้ลงทุนในการสร้างเครือข่ายเซลลูล่าร์และรับผิดชอบในการหาเงินลงทุนรวมทั้งค่าใช้จ่ายต่างๆ
ทั้งหมด และโอนกรรมสิทธิ์ในเครือข่ายให้แก่ผู้ให้สัญญา (ทศท)
โดยบริษัทมีหน้าที่และความรับผิดชอบและหาแหล่งเงินทุนสำหรับงานวิศวกรเครือข่าย
วางแผนงานด้านเครือข่าย จัดหาอุปกรณ์พร้อมทั้งติดตั้ง บำรุงดูแลรักษาเครือข่าย
ตลอดจนดำเนินกิจกรรมทางธุรกิจ การตลาดและการให้บริการ ทั้งนี้
บริษัทจะต้องจ่ายผลประโยชน์ตอบแทนในรูปแบบของส่วนแบ่งรายได้ที่ได้รับจากการให้บริการให้แก่ผู้ให้สัญญา
และกรมสรรพสามิต โดยรายได้จากการให้บริการแบบชำระค่าบริการหลังการใช้ (Postpaid)
บริษัทได้จัดแบ่งร้อยละ 25 ของรายได้นั้นให้แก่ ทศท และรัฐบาลในรูปของภาษีสรรพสามิต
(Excise tax) ส่วนรายได้จากบริการแบบชำระค่าใช้บริการล่วงหน้า (Prepaid)
บริษัทจัดแบ่งให้ ทศท. และรัฐบาลในรูปของภาษีสรรพสามิตในอัตราร้อยละ 20

นอกเหนือจากการดำเนินกิจการโทรศัพท์เคลื่อนที่แล้ว
บริษัทได้ขยายการลงทุนในกิจการที่เกี่ยวกับโทรคมนาคมใน บริษัทย่อย ดังนี้

บริษัท โมบายฟอร์แอ็ดวานซ์ จำกัด (MFA)

MFA เดิมชื่อบริษัท แอดวานซ์ ไวร์เลส มาร์เก็ตติ้ง จำกัด ถือหุ้นโดยบริษัทในสัดส่วนร้อยละ
99.99% มีทุนจดทะเบียนเรียกชำระแล้ว 240 ล้านบาท
แต่เดิมดำเนินธุรกิจนำเข้าและเป็นตัวแทนจัดจำหน่ายโทรศัพท์เคลื่อนที่
ปัจจุบันได้หยุดดำเนินกิจการแล้วและธุรกิจดังกล่าวได้ให้ DPC เป็นผู้ดำเนินการ

บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC)

ADC ดำเนินธุรกิจให้บริการการสื่อสารข้อมูลผ่านเครือข่ายสายโทรศัพท์ (Online Data
Communication) โดยทำสัญญาร่วมลงทุนกับ ทศท ในปี พ.ศ. 2532 ต่อมาในปี พ.ศ. 2540
ได้ขยายเวลาของสัญญาร่วมการงานเป็นระยะเวลา 25 ปี สิ้นสุดในปี พ.ศ. 2565
ปัจจุบันเป็นบริษัทร่วมทุนระหว่างบริษัท และ ทศท ในสัดส่วนการถือหุ้นร้อยละ 51 และ 45.34
ตามลำดับ มีทุนจดทะเบียนเรียกชำระแล้ว 957.52 ล้านบาท ADC
ให้บริการหลากหลายในด้านการเชื่อมข้อมูลระบบ Wide Area Network (WAN) ด้วยเทคโนโลยี
Gigabit Ethernet, ATM, Frame Relay และ Legacy Protocols อื่นๆ
โดยมีพื้นที่ให้บริการและระบบเครือข่าย (Backbone Network) ครอบคลุมทั่วประเทศ ทั้งนี้ ในปี
2548 นี้ ADC มีแผนจะเปิดให้บริการใหม่ที่เรียกว่าเป็น “ความบันเทิงสู่บ้านเรือน”
ซึ่งรวมบริการด้านบรอดแบนด์ทีวีพร้อมด้วยอินเตอร์เนตความเร็วสูงผ่านทางเครือข่ายสายโทรศัพท์
บริการบรอดแบนด์ทีวีนั้นรวมถึงโทรทัศน์ช่องปกติ และภาพยนตร์ เพลง ข่าว สารคดี
0รายการสาระและบันเทิงอื่นๆ อีกมากจากผู้ร่วมให้บริการ (Content Partners) หลายราย
นอกจากนี้ ผู้ใช้บริการยังสามารถใช้งานอินเตอร์เนตความเร็วสูง (ADSL)
และโทรศัพท์พื้นฐานควบคู่ไปพร้อมกันได้ด้วย

บริษัท ดาต้าเน็ทเวอร์ค โซลูชั่นส์ จำกัด (DNS)

DNS ถือหุ้นโดยบริษัทในสัดส่วนร้อยละ 49 อีกร้อยละ 51 ถือโดยบริษัท
บางกอกเทเลคอมเอ็นจิเนียริ่ง จำกัด ดีเอ็นเอส มีทุนจดทะเบียนเรียกชำระแล้ว 1 ล้านบาท
แต่เดิมให้บริการสื่อสารข้อมูลผ่านสายโทรศัพท์ทั่วประเทศ (Online Data Communication)
โดยเน้นการขายและให้เช่าอุปกรณ์แก่ลูกค้าเฉพาะในเขตภูมิภาคเนื่องจากสัมปทานเดิมของ ADC
สามารถให้บริการได้เฉพาะในเขตกรุงเทพมหานครเท่านั้น ต่อมาในปี 2540 ADC
ได้รับอนุญาตให้เพิ่มพื้นที่บริการได้ครอบคลุมทั่วประเทศ ปัจจุบัน DNS
จึงให้บริการเฉพาะลูกค้าเดิมและจำหน่ายอุปกรณ์เพิ่มเติมเท่านั้น

บริษัท ดิจิตอลโฟน จำกัด (DPC)

DPC ถือหุ้นโดยบริษัทในสัดส่วนร้อยละ 98.55 มีทุนจดทะเบียนเรียกชำระแล้ว 14,621 ล้านบาท
ประกอบธุรกิจให้บริการเครือข่ายโทรศัพท์เคลื่อนที่ระบบดิจิตอล GSM ย่านความถี่ 1800 MHz
โดยได้รับอนุญาตให้ดำเนินกิจการโทรคมนาคม จาก กสท. (ปัจจุบันแปรรูปเป็น บริษัท กสท
โทรคมนาคม จำกัด (มหาชน)) ภายใต้สัญญาร่วมการงานแบบบีทีโอ (BTO:
Build-Transfer-Operate) ในปี พ.ศ. 2540 เป็นระยะเวลา 16 ปี สิ้นสุดปี พ.ศ. 2556
โดย DPC ต้องจ่ายผลประโยชน์ตอบแทนเป็นร้อยละของรายได้จากการให้บริการให้แก่ กสท.
ซึ่งปัจจุบันมีการจัดแบ่งรายได้อยู่ที่ประมาณร้อยละ 20 ของรายได้จากการให้บริการแก่ กสท.
และรัฐบาลในรูปของภาษีสรรพสามิต

นอกจากนี้ DPC มีสัญญาการใช้บริการเครือข่ายร่วม (Network Roaming) ระหว่าง บริษัท กับ
DPC ซึ่งจะทำให้ผู้ใช้โทรศัพท์เคลื่อนที่ระบบดิจิตอลจีเอสเอ็ม 1800
สามารถใช้งานได้ทั่วประเทศเหมือนกับผู้ใช้โทรศัพท์เคลื่อนที่ระบบดิจิตอล จีเอสเอ็ม แอดวานซ์
นอกจากนี้ DPC เป็นผู้นำเข้าและจัดจำหน่ายโทรศัพท์เคลื่อนที่ รวมทั้งอุปกรณ์โทรคมนาคมอื่นๆ

บริษัท แอดวานซ์ คอนแท็ค เซ็นเตอร์ จำกัด (ACC)

เอซีซี ถือหุ้นโดยบริษัทในสัดส่วนร้อยละ 99.99 มีทุนจดทะเบียนเรียกชำระแล้ว 272 ล้านบาท
เป็นบริษัทที่เน้นธุรกิจการให้บริการลูกค้าสัมพันธ์เป็นหลัก
โดยดำเนินธุรกิจให้บริการข้อมูลทางโทรศัพท์ (Call Center) ทั้งในด้านการตอบคำถาม
การให้คำแนะนำ และคำปรึกษา แก่ลูกค้าของ เอไอเอส และ DPC
รวมถึงบริษัทอื่นๆที่ต้องการใช้บริการข้อมูลทางโทรศัพท์

บริษัท ดาต้าลายไทย จำกัด (DLT)

DLT ถือหุ้นโดยบริษัทในสัดส่วนร้อยละ 65 และอีกร้อยละ 32 ถือหุ้นโดยบริษัท กสท โทรคมนาคม
จำกัด (มหาชน) มีทุนจดทะเบียนเรียกชำระแล้ว 15 ล้านบาท
ดำเนินธุรกิจเป็นผู้ให้บริการเครือข่ายอินเตอร์เนตในเชิงพาณิชย์ (ISP)
โดยได้รับสิทธิ์ในการให้บริการจากการสื่อสารแห่งประเทศไทย (ปัจจุบันแปรรูปเป็น บริษัท กสท
โทรคมนาคม จำกัด (มหาชน)) ในปี 2540 เปนระยะเวลา 10 ป สิ้นสุดป 2550

2.3 โครงสร้างรายได้

โครงสร้างรายได้ที่เกิดจากการขายผลิตภัณฑ์หรือบริการของบริษัทและบริษัทย่อยให้บุคคลภายนอก
ในระยะ 3 ปีที่ผ่านมา

  []

2.4 เป้าหมายการดำเนินธุรกิจ

  เพื่อครองความเป็นผู้นำในการให้บริการโทรศัพท์เคลื่อนที่ในประเทศไทยได้อย่างต่อเนื่อง
  และอยู่ในฐานะที่จะรักษาความเป็นผู้นำต่อไปในอนาคต โดยมีวัตถุประสงค์หลัก
  คือการเพิ่มมูลค่าการลงทุนให้แก่ผู้ถือหุ้น บริษัทมีปรัชญาในการดำเนินธุรกิจ
  และกลยุทธ์สำคัญที่สร้างความสำเร็จให้แก่บริษัท คือการสร้างความแตกต่าง
  โดยการเปลี่ยนจากการเป็นผู้ให้บริการโทรศัพท์เคลื่อนที่ (Mobile Phone Operation)
  แบบเดิมที่มอบบริการที่เหนือชั้นกว่าทั้งด้านเครือข่ายและคุณภาพ มาเป็น
  “ผู้ให้บริการสื่อสารไร้สาย” (Wireless Service Provider) เพื่อนำประสบการณ์ใหม่ๆ ดีๆ
  มาสู่ลูกค้า โดยไม่จำกัดเฉพาะโทรศัพท์เคลื่อนที่เท่านั้น แต่รวมถึงอุปกรณ์ไร้สายอื่นๆ นอกจากนี้
  บริษัทยังให้ความสำคัญต่อการสร้างสรรค์บริการที่มีคุณภาพและมีความหลากหลาย
  เพื่อพร้อมนำเสนอให้แก่ผู้ใช้บริการในเวลาที่ผู้ใช้บริการต้องการ
  โดยบริการดังกล่าวต้องมีคุณสมบัติของความเหมาะสม 4
  ประการอันจะนำมาซึ่งความพึงพอใจของผู้ใช้บริการ

-   Right Product
    การนำเสนอบริการที่ลูกค้าต้องการหรือสามารถแก้ไขปัญหาของลูกค้าได้ตรงตามความต้องการของลูกค้าทั้งที่เป็นลูกค้าบุคคลและลูกค้านิติบุคคล

-   Right Quality การนำเสนอบริการที่มีประสิทธิภาพ
    คุณภาพบนรากฐานของความเป็นเลิศในด้าน Network, Technology, Service และ
    People

-   Right Price
    การนำเสนอบริการที่มีราคาเหมาะสมกับความคุ้มค่าของเงินในความรู้สึกของลูกค้า
    โดยลูกค้ายินดีที่จะใช้จ่ายเพื่อบริการนั้นๆ

-   Right Time การนำเสนอบริการให้แก่ลูกค้าได้ในเวลาที่ลูกค้าต้องการ

  โดยคุณสมบัติของความเหมาะสมของบริการที่จะนำเสนอต่อลูกค้าทั้ง 4 คุณลักษณะดังกล่าว
  บริษัทต้องทำด้วยความรวดเร็ว (Speed) ง่ายต่อการใช้งาน (Simplification)
  และมาจากมุมมองของลูกค้าอย่างแท้จริง (Sense of Customer)

  บริษัทเชื่อว่า จากปรัชญาในการดำเนินธุรกิจและกลยุทธ์ดังกล่าวข้างต้น
  จะทำให้มูลค่าการลงทุนของผู้ถือหุ้นเพิ่มพูนขึ้น ในขณะที่อุตสาหกรรมนี้
  ก้าวเข้าสู่โอกาสใหม่ทางการตลาด